Diari Oficial de la Generalitat Valenciana


Sumari del DOGV 6666, del 07-12-2011 (2011/12355)

RESOLUCIÓ de 22 de juliol de 2011, de la Direcció de l'Agència Valenciana de l'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica subterrània d'alta tensió a 132 kV, simple circuit, entre la ST Aqua i la ST Cabanyal, al terme municipal de València, s'aprova el projecte tècnic d'execució i se'n declara, en concret, la utilitat pública. (ATLINE/2010/409/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12820


Data del document
:   22-07-2011

Organisme emissor
:   Agència Valenciana de l'Energia, AVEN

Tipus de document
:   Resolució

Descriptors 

:   * empresa privada

RESOLUCIÓ de 22 de juliol de 2011, de la Direcció de l'Agència Valenciana de l'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica subterrània d'alta tensió a 132 kV, simple circuit, entre la ST Aqua i la ST Cabanyal, al terme municipal de València, s'aprova el projecte tècnic d'execució i se'n declara, en concret, la utilitat pública. (ATLINE/2010/409/46). [2011/12830]  
  
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions a 46364 València, carrer Menorca, número 19, en data 28 de juny de 2010, davant el Servici Territorial d'Energia de València de la Conselleria d'Infraestructures i Transport, en què sol·licita que se li concedisca autorització administrativa per a la construcció de la línia elèctrica subterrània d'alta tensió a 132 kV, simple circuit, entre la ST Aqua i la ST Cabanyal, al terme municipal de València, província de València, s'aprove el projecte tècnic d'execució i se'n declare, en concret, la utilitat pública.   
Al mencionat escrit s'adjunta el projecte tècnic per a l'execució de l'esmentada instal·lació, firmat per un tècnic competent i visat pel col·legi oficial corresponent, en data 15 de maig de 2010.  
Vist que es va efectuar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana; i que se n'ha fet també la publicació en el Butlletí Oficial de la Província de València de data 3 de novembre de 2010, en el Diari Oficial de la Comunitat Valenciana de data 2 de novembre de 2010 i en el diari Levante, El Mercantil Valenciano de data 5 de novembre de 2010, i al tauler d'anuncis de l'Ajuntament de València.  
  
  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, de conformitat amb el que s'ha previst en l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que, de conformitat amb el mencionat Decret 88/2005, es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestació de conformitat o oposició, i simultàniament s'hi va traslladar, i d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, se sol·licita un informe sobre l'adaptació del projecte al planejament urbanístic que resulte aplicable.   
L'Ajuntament de València va contestar i va manifestar que, després de l'examen de la documentació aportada, han sigut emesos els corresponents informes pels servicis municipals que han sigut consultats, i s'han manifestat en sentit favorable, sense haver posat cap inconvenient o observació, i aquells altres servicis que han emés informe amb condicionats específics a l'esmentada instal·lació projectada.   
L'informe indicat s'ha traslladat a l'empresa sol·licitant, que manifestà la seua conformitat amb el contingut dels condicionats indicats.  
  
Vist que, d'acord amb el que s'ha establit en el Decret 88/2005, de 29 d'abril, pel qual es determinen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va trametre una separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si corresponia, els oportuns condicionats, concretament als següents:  
- Empresa Mixta Valenciana d'Aigües, SA, que indica en el seu informe els condicionats precisos, entre els quals s'assenyala que no es preveuen les infraestructures previstes de conformitat amb la revisió del pla general d'ordenació urbana en tràmit, destacant el sector NPR-4 Grau; PEPRI Cabanyal-Canyamelar i nou sector Vera-II, i que la documentació adjuntada no recull la previsió pressupostària en relació amb les seues xarxes de proveïment, així com que no inclou la relació de béns i drets que es manifesta adjuntar.  
- Telefónica de España, SA, que manifesta no tenir res a oposar a l'execució dels treballs sempre que es complisquen les distàncies de seguretat en els encreuaments i paral·lelismes amb les seues canalitzacions.  
- Administrador d'Infraestructures Ferroviàries (ADIF), que indica els condicionats per a l'execució quant a l'afecció de la instal·lació a la línia de ferrocarril València-Tarragona, tenint en compte que la perforació dirigida haurà de fer-se per davall de la vora inferior de les pantalles del túnel, indicant-hi les profunditats dels encreuaments amb algunes de les seues instal·lacions.  
- Correos Telecom, SA, respecte a l'encreuament amb la canalització en el punt del carrer Menorca - carrer José Aguirre, que indica en el seu informe els condicionats per a l'execució de la instal·lació.  
- Ferrocarrils de la Generalitat Valenciana (FGV), pel que fa a encreuaments de la línia elèctrica subterrània amb la plataforma reservada del tramvia, que manifesta la seua conformitat amb la instal·lació projectada.  
No apareixen en l'expedient els informes sol·licitats a la Conselleria d'Infraestructures i Transport, Direcció General de Transport i Logística i a les mercantils Gas Natural Cegás, SA, France Telecom España, SA, i ONO, a pesar de la reiteració efectuada pel Servici Territorial d'Energia de València.  
Els informes contestats es van traslladar a l'empresa peticionària que manifestà la conformitat amb el contingut dels condicionats indicats.  
Informa, així mateix, Iberdrola Distribución Eléctrica, SAU, respecte de l'informe de l'entitat Empresa Mixta Valenciana d'Aigües, SA, que s'identificaran totes les instal·lacions a través de georadar i es reposaran els servicis en el cas que resulten afectats, i que aquelles canonades coincidents amb la traça de la línia seran tingudes en compte en l'execució, i es comptarà per a esta finalitat amb la supervisió dels servicis tècnics de l'Ajuntament.  
Atés que, d'acord amb el projecte presentat i a causa de la situació d'expansió, modernització i evolució de sectors productius i residencials que es produïxen a València ciutat i la seua àrea metropolitana, es fa necessària la connexió de les zones situades al nord i al sud de la ciutat, ja que la fiabilitat i els subministraments es troben actualment pròxims a la saturació per les capacitats existents de les distintes subestacions i línies elèctriques d'alimentació corresponents. Per això, s'instal·larà esta nova línia subterrània, amb traçat per la part est de la ciutat, a fi de desenvolupar la xarxa de distribució, la qual cosa permetrà un subministrament més eficient i amb les degudes garanties de consum per a l'horitzó del curt i llarg termini.  
Atés que, amb data 25 de maig de 2011, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental que estimava acceptable, solament als efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte de línia elèctrica a 132 kV (SC), entre la ST Aqua i la ST Cabanyal, al terme municipal de València, sempre que este es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.  
  
Vist que el projecte de la instal·lació presenta un traçat plenament concretat, té entre la seua documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, encarregat de la instrucció de l'expedient, ha emés informe favorable de la sol·licitud.  
  
Atés que el projecte reunix una definició i concreció de les característiques tècniques i de traçat que garantixen la major seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjudici d'indemnitzar-los adequadament.  
Vist que Iberdrola Distribución Eléctrica, SA.U. es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Es considera aplicable el que s'ha disposat en els articles 73, 74 i 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjudici de les concessions i autoritzacions que siguen necessàries, d'acord amb altres disposicions aplicables, i en especial les relatives a l'ordenació del territori i al medi ambient.  
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atesa la Resolució de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia, publicada en el Diari Oficial de la Comunitat Valenciana de data 20 de juliol de 2011, esta direcció de l'Agència Valenciana de l'Energia resol:  
  
Primer  
Autoritzar administrativament a Iberdrola Distribución Eléctrica, SAU, la construcció de la línia elèctrica subterrània d'alta tensió a 132 kV, simple circuit, entre la ST Aqua i la ST Cabanyal, al terme municipal de València, i les característiques principals de la qual són les següents:  
- Característiques  
Els treballs a realitzar consistixen en l'execució d'una connexió entre l'origen, que és la posició (nova) de 132 kV de la ST Aqua, situada en la rotonda de l'Albereda, i el final, que són les posicions de línia (noves) del sistema de 132 kV de la ST Cabanyal. La línia esmentada s'executa a través d'una canalització entubada sota prisma formigonat, subterrània, de simple circuit, sota tub i distribució a portell, les característiques de la qual són:   
· Tensió nominal: 132 kV (1a categoria).  
· Freqüència: 50 Hz.  
· Tipologia constructiva: subterrània.  
· Potència màxima a transportar: 187,5 MVA.  
· Nombre de circuits: un.  
· Nombre de conductors per fase: un.  
· Conductors: cable d'aïllament sec -tres conductors per circuit- tipus HEPR-Z1, amb secció d'alumini de 1.200 mm².   
· Nombre de cambres de connexió: són prefabricades monobloc. El traçat està dividit en cinc trams i disposa de quatre cambres de connexió de dimensions 7,90 x 2,40 m. La connexió de les pantalles dels cables és del tipus mixt.  
· Un cable de comunicacions per fibra òptica, tipus OSGZ1-90, instal·lat en tota la longitud de cada circuit.  
· Els terminals són unipolars per fase, de tipus interior per a la subestació ST Aqua, amb aïllament d'hexafluorur de sofre (SF6) i de tipus exterior en la posició de la ST Cabanyal amb aïllament de material composite. Els empalmaments que s'utilitzen són seccionats premodelats.  
  
· Els parallamps són d'òxid metàl·lic en cada fase exterior.  
· Les preses de terra de les pantalles es basen en un sistema mixt. La connexió es fa directa en les dues parts de la línia i en la resta de cambres de connexió, la connexió ho és a través de descarregadors. En les altres pantalles es realitza mitjançant cable de coure equipotencial.  
· Obra civil:   
a) Rasa oberta en traça simple circuit: 0,80 m d'ample i 1,50 m, mínim, de profunditat; separadors de tubs (un cada 1,50 m); dues ternes de tubs de 250 mm de diàmetre per cada circuit, a portell; solera de neteja en tota l'extensió, de 5 cm de gruix de formigó HM-150 i una altra capa de HM-20. El tancament es fa amb formigó HM-125 i posterior reposició de firmes.  
b) Perforacions dirigides: es fa amb un tub beina de diàmetre 710 mm en polietilé d'alta densitat, amb traçat i curvitats variables, capaç de suportar els esforços mecànics del terreny o de sotmetiment a qualsevol càrrega externa i en l'interior dels quals s'instal·len els conductes elèctrics.  
- Longitud total de: 4.870 m amb els següents trams:  
  
  
  
- Pressupost: 6.969.551,91 euros.   
  
Segon  
Aprovar el projecte d'execució firmat per un tècnic competent i visat pel col·legi oficial corresponent en data 14 de maig de 2010, sotmetent-lo a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de 10 mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola podrà sol·licitar-ne l'ampliació per mitjà d'una sol·licitud motivada davant d'esta direcció de l'Agència Valenciana de l'Energia.  
3. El titular de la instal·lació haurà d'atendre, en l'execució del projecte, les condicions imposades pels organismes afectats, les quals se li notificaren oportunament i van ser acceptades. En particular, haurà de tenir en compte els condicionats recollits en l'informe del servici integral cicle de l'aigua de l'Ajuntament de València i de l'entitat Empresa Mixta Valenciana d'Aigües, SA.  
4. Per a la posada en servici i el manteniment de línies, el titular de la present autorització administrativa haurà de complir tots els requisits de presentació i elaboració queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09.  
5. La present resolució s'atorga sense perjudici de les concessions i autoritzacions que siguen necessàries, d'acord amb altres disposicions aplicables i en especial les relatives a l'ordenació de territori i al medi ambient.  
6. Iberdrola Distribució Elèctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
7. Condicions d'ordre mediambiental establides en la Declaració d'Impacte Ambiental de 18 de maig de 2011:  
a) Hauran d'adoptar-se els condicionats establits en els informes sectorials emesos per a l'actuació.  
b) El promotor comunicarà a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Llei 1/2008, d'11 de gener.  
c) Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que poguera detectar-se, hauran de ser comunicats a l'òrgan ambiental competent que establirà, si és el cas, l'aplicació de noves mesures correctores.  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; s'informa que la publicació d'esta es farà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat, o a aquells en què, tot i haver-se intenta la notificació, no s'hi haguera pogut practicar.  
  
  
Línia elèctrica subterrània d'alta tensió a 132 kV, SC, entre la ST Aqua i la ST Cabanyal  
Terme municipal: València.  
  
  
  
  
  
La present resolució no és definitiva en via administrativa i contra esta podrà interposar-se un recurs d'alçada davant el conseller d'Economia, Indústria i Comerç en el termini d'un mes, comptador des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 22 de juliol de 2011.- El director de l'Agència Valenciana de l'Energia: Antonio Cejalvo Lapeña.  
  
  
  
\* \* \* \* \*  
Línea eléctrica subterránea de alta tensión a 132 kV, SC, entre la ST Aqua y la ST Cabanyal  
Término Municipal: Valencia.  
  
  
  
  
  
La presente resolución no es definitiva en vía administrativa y contra ella podrá interponerse recurso de alzada ante el conseller de Economía, Industria y Comercio en el plazo de un mes, contado desde el día siguiente al de su notificación, de acuerdo con lo establecido en el artículo 115 de la Ley 30/1992, de 26 de noviembre, de Régimen Jurídico de las Administraciones Públicas y del Procedimiento Administrativo Común.  
  
Valencia, 22 de julio de 2011.- El director de la Agencia Valenciana de la Energia: Antonio Cejalvo Lapeña.